I 1914 kom en lov som åpnet opp for etablering av nasjonale landsgymnas, slik at ungdom i distriktet kunne ta examen artium. Samme år startet arbeidet med å etablere et offentlig landsgymnas på Hornnes. Stortinget var i 1915 interessert i å etablere det første offentlige landsgymnaset her, men valgte istedet Voss. Det ble likevel etablert et privat landsgymnas på Hornnes i 1918, med Gunnar Abusdal som første skolestyrer. Det første elevkullet bestod av 25 elever. Etableringen baserte seg på både privat og offentlig pengestøtte. Etterhvert økte den statlige støtten til skolen og i 1923 ble gymnaset offentlig, Hornnes offentlege landsgymnas.